Atlantic Airways bygger et nytt hotell med 130 rom i Torshavn. Det nye hotellet forventes å stå klart i første halvdel av 2020 og får en sentral beliggenhet i den færøyske hovedstaden. Hotellkapasiteten i Torshavn har lenge vært en utfordring i sommersesongen. ‘’ Vi forbereder oss til å fortsette med å utvikle færøysk turisme slik at turismesektoren vil være bæredyktig og bidra positivt til utviklingen av det færøyske samfunn», sier den administrerende direktør i Atlantic Airways, Jóhanna á Bergi, i en kommentar til det nye hotellprosjektet. Økt kapasitet i høysesongen Etterspørselen på reiser til Færøyene er voksende og til sommersesongen øker vi frekvensen fra Bergen til Vágar. Fra slutten av juni frem til midten av august flyr vi mellom Bergen og Vagar tre ganger ukentlig, på mandager, onsdager og torsdager. Onsdagsavgangen er ny i forhold til det ordinære ruteprogrammet mellom Bergen og Færøyene som i år er på to ukentlige returflyvninger. Til høysesongen setter vi i gang ekstra kapasitet på ruten til Bergen, og allerede før sommerferien som markerer høysesongen, derfor blir onsdagsavgangen mellom Bergen og Færøyene også planlagt til den 6. juni og den 13. juni. Det kommer et nytt fly i familien når Atlantic Airways til neste år får levert et nytt Airbus A 320 Neo fly. I 2017 mottok Atlantic Airways sitt første Airbus A 320-fly med plass til 160 passasjerer. Det nye flyet får plass til hele 174 passasjerer, altså 8 mer enn det Airbus A 320 fly som allerede er i flåten. Neo-versjonen i A 320 flyfamilien er kjennetegnet ved at flyet bruker mindre brennstoff og dermed også er mer miljøvennlig enn det eldre flyet. Det nye flyet som vi får levert i 2019 og vårt nye hotellprosjekt som står klar i 2020 er et uttrykk for troen på en positiv utvikling i færøysk turisme, og gjør at vi ruster oss til fremtiden, forklarer Atlantic Airways direktør, Jóhanna á Bergi. Det skjer mye på Færøyene! April byr på en av Færøyenes helt spesielle begivenheter, nemlig vår årlige Strikkefestival som hvert år trekker flere tusen strikkeinteresserte turister. Strikkefestivalen har blitt verdensberømt som den hyggelige begivenheten med dagligstue-workshops og undervisning av strikkeeksperter i verdensklasse, levende musikk og en unik mulighet for å oppleve Færøyene som‘’ en av de lokale’’. Årets strikkefestival finner sted den 19. april. Den årlige Seafood Festivalen som holdes den 5. mai sikter på å vise den mangfoldigheten havet omkring Færøyene har å by på. I fjor deltok mer enn 8000 gjester og antallet vokser hvert år. Gjestene på Seafood festivalen kan både smake og selv lage alt mulig godt fra havet under god veiledning, og her er det alt fra hummer, makrell til reker og håbrann. I løpet av den familie-orienterte festivaldagen underholder de beste færøyske musikere og selvfølgelig er det også underholdning for barna fra bl. a. øyenes sjø-museum. Færøyenes årlige kulturnatt er absolutt et av de beste tidspunkter å besøke hovedstaden Torshavn. Hele byen er fylt med mennesker, på vei fra det ene event til det andre. Kulturnatten er satt opp som en ekte familiebegivenhet med åpne butikker, restauranter og attraksjoner natten lang. For de ekte natteravnene er det mulighet for en båttur ut fra Torshavn; i juni månned er det lyst til langt på natt og du kan se Torshavn fra sjøsiden i enten en av de velbevarte trebåter i havnen eller fra en high speed gummibåt. I år vil kulturnatten skje den 1. juni. Og bare to dager senere er det mulighet for å deltage i Torshavn Maraton hvor det fortsatt er ledige plasser igjen til de løpeglade.